Ontdek die Stories Agter dié Interessante Suid-Afrikaanse Plekname - LekkeSlaap Blog
deur Willemien Engelbrecht op 13 November 2018
Tweebuffelsmeteenskootmorsdoodgeskietfontein en Bovenendvankeelafsnysleegte mag dalk die twee langste plekname in Suid-Afrika wees, maar daar is beslis talle ander algemener en interessante plekke met oorspronklike name in ons mooie land! LekkeSlaap het ’n bietjie gaan kyk waar dié name vandaan kom.
Kom les jou dorp vir ’n wegbreek langs die Oranjerivier in die Groen Kalahari, en kyk of jy ’n nuwe nut vir ’n riem kan vind.
Ek laaik vir Laaiplek! Die lekker plek is net anderkant Velddrif, en as jy nie mooi kyk nie mis jy dit sommer. Die naam kom heel vanselfsprekend van die feit dat dit ’n plek vir vissersbote was om hulle vangs af te laai en voorraad vir nog ’n ekspedisie op te laai.
’n Wegbreek aan die Wekus is presies wat jy nodig het om jou sorge af te laai!
Koffiebaai se kranse en groen heuwels lê by die Nengariviermond. Die skeepswrakke wat die stukkie rotsagtige kus bespikkel het bygedra tot die naam toe ’n skip met ’n vrag koffiebone in 1863 daar gestrand het. Toe die vrag geplunder is, is van die bone agtergelaat en baie seisoene daarna het hordes koffieplante begin groei.
Daar is voorwaar geen einde aan die eienaaridge en eiesoortige plekname in ons besonderse land nie. Het jy al van ’n snaakse dorp, streek of pas gehoor? Laat weet ons gerus hieronder in die kommentaarblokkie!
Hooffoto – Bigstock